**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Referat af Yngre Lægers bestyrelsesmøde den 6. december 2023 i Domus Medica
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Deltagere: Helga Schultz, Wendy Sophie Schou, Søren Helsø, Christina Neergaard Pedersen, Sanne Thysen, Sara Radl, Kasper Staghøj Sinding, Jannik Wheler og Kristine Søgaard Dahl.

# Sekretariat: Lars Mathiesen, Bo Rahbek, Janne Vinderslev, Martin Grønberg Johansen, Jesper Meisner, Pia Eriksen Ahlers og Tine Garne Køhler.

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Dagsorden:

# Valg af mødeleder

# Godkendelse af dagsorden og tidsplanEKSTRA PUNKT: Lukket

# Forberedelse af Yngre Lægers internat den 15. – 16. januar 2024

# Evaluering af Yngre Lægers repræsentantskabsmøde den 21. -22. november 2023

# Indstilling af kandidat til Lægeforeningens ærespris 2024

# Fordeling af kandidatfester, vinter 2024

# Administrationsgrundlag for funktionstidsregler for FTR-poster

# Funktionstidsregler for TR

# Ekstra plads i Lægeansvarsudvalget

# Nyt fra LFB

# Nyt fra YLB’s ledelse

# Orientering fra Forhandlingsdelegationen (FH)

# Informationer til og fra de regionale forretningsudvalg og staten

# Indstilling af medlemmer til Arbejdsmiljøudvalget

# Indstilling af medlem til Speciallægeudvalget

# Indstilling af medlem til Uddannelsesudvalget

# Genudpegning af medlemmer til Almen Praksis- og Overenskomstudvalget

# Status på ekstern kommunikation

# Kommunikationsmæssig opfølgning

# Eventuelt

**Pkt. 1 Valg af mødeleder**

Wendy Sophie Schou blev valgt som mødeleder.

**Pkt. 2 Godkendelse af dagsorden og tidsplan**Dagsorden og tidsplan for mødet blev godkendt.

 **Ekstra punkt: Lukket**

 **Pkt. 3 Forberedelse af Yngre Lægers internat den 15. - 16. januar 2024**Helga Schultz orienterede om det planlagte bestyrelsesinternatmøde den 15. -16. januar 2024. Bestyrelsen drøftede oplægget til indhold, kom med tilføjelser og besluttede - med disse input -at lade sekretariatet arbejde videre med udkastet til programmet.

**Pkt. 4 Evaluering af Yngre Lægers repræsentantskabsmøde den 21. - 22.
 november 2023**Med afsæt i det overståede repræsentantskabsmøde - og den gennemførte evaluering blandt repræsentantskabet - evaluerede bestyrelsen forberedelsen og afviklingen af mødet.
På den baggrund blev det blandt andet besluttet at fortsætte forberedelse og afvikling af mødet efter samme model også fremadrettet, samt at implementere enkelte ændringer i forhold til udformningen af dagsordenen på – og processen til - næste repræsentantskabsmøde.

**Pkt. 5 Indstilling af kandidat til Lægeforeningens ærespris 2024**Yngre Læger har modtaget henvendelse fra Lægeforeningen om forslag til indstilling af kandidat til Lægeforeningens ærespris 2024.

Lægeforeningen skal senest tirsdag den 12. december 2023 have modtaget en motiveret indstilling, hvorefter Lægeforeningens bestyrelse på et bestyrelsesmøde primo 2024 vil behandle de indkomne indstillinger og på dette grundlag vælge årets prismodtager.

Bestyrelsen drøftede det fremsatte forslag til kandidat. Indstillingen vil blive sendt til Lægeforeningen.

**Pkt. 6 Fordeling af kandidatfester, vinter 2024**

Sekretariatet har modtaget invitation fra Lægeforeningen til vinterens kandidatfester. Festerne afholdes alle lørdag den 27. januar 2024 kl. 18.30.

Deltagelsen fra Yngre Læger til festerne vil blive som følger:

* København (afventer)
* Sara Nørgaard Søgaard: Odense
* Kasper Sinding: Aalborg
* Sara Radl: Aarhus

**Pkt. 7 Administrationsgrundlag for funktionstidsregler for FTR-poster**

Yngre Lægers vedtægter indeholder bestemmelser om funktionstidsregler i form af en valgperiode på 2 år og en maksimal funktionstid. Funktionstidsreglerne gælder for alle, hvortil der sker særskilt valg/udpegning/indstilling fra Yngre Læger. For posten som FTR er der i tillæg reglerne i MED-aftalen om valg af tillidsrepræsentanter. Den enkelte organisation kan opsætte supplerende krav til valget af TR/FTR, f.eks. medlemskab af organisationen, valgperioder og maksimal funktionstid.

Funktiontidsreglerne for FTR-poster har ikke tidligere været administreret af Yngre Lægers sekretariat, men med samlingen i 2020 af alle sekretariatsressourcer i et fælles sekretariat, er der ikke tvivl om, at administrationen af funktionstidsregler er placeret i sekretariatet.

Sekretariatet har fremsat et forslag til administrationsgrundlag for funktionstidsregler for FTR-poster og et oplæg til den videre proces med implementering.

Bestyrelsen drøftede administrationsgrundlaget, herunder varigheden af overgangsperioden og den videre proces med implementeringen

**Pkt. 8 Funktionstidsregler for TR**

På sit møde den 20. november 2023 drøftede bestyrelsen processen for funktiontidsregler.

Der er stadig behov for en afklaring af håndteringen af funktiontidsregler for TR’er, hvor formuleringerne i Yngre Lægers vedtægter giver anledning til spørgsmål til fortolkningen, der i lige så høj grad er politiske som juridiske.

Bestyrelsen drøftede problemstillingen.

**Pkt. 9 Ekstra plads i Lægeansvarsudvalget**

Sekretariatet har modtaget henvendelse fra Lægeforeningen om udpegning af et ekstra medlem til Lægeansvarsudvalget for en 2 årig periode.

I henhold til udvalgets kommissorium kan en forhandlingsberettiget forening undtagelsesvis ønske at lade sig repræsentere i udvalgsarbejdet med mere end 2 personer. I sådanne tilfælde råder den forhandlingsberettigede forenings medlemmer kun over 2 stemmer ved afstemninger og valg.

Tidligere repræsentanter for Yngre Læger i udvalget har på grund af øget arbejdspres ønsket, at der udpeges et ekstra medlem fra Yngre Læger.

Bestyrelsen drøftede mulige kandidater til pladsen i Lægeansvarsudvalget og besluttede til at rette en forespørgsel til de regionale forretningsudvalg.

**Pkt. 10 Nyt fra LFB**

Der blev informeret om relevant information fra Lægeforeningens seneste bestyrelsesmøde, blandt andet:

* Psykiatri i KBU
* Pride
* Antallet af sundhedsfaglige ph.d.’ere.

**Pkt. 11 Nyt fra YLB's ledelse**

Intet at referere.

**Pkt. 12 Orientering fra Forhandlingsdelegationen**

Forhandlingsdelegationen orienterede om blandt andet den netop indgåede trepartsforhandling og den nært forestående tidsplan.

**Pkt. 13 Informationer til og fra de regionale forretningsudvalg og staten**

De regionale kontaktpersoner videregav relevant information til bestyrelsen fra de regionale forretningsudvalg og staten.

* Region Nordjylland
	+ Besparelser i regionen – 220 varslede fyringer i sundhedsvæsnet
	+ Indførelse af fremtidige ændringer i ansættelser i Hovedsuddannelsesforløb
	+ En afskedigelsesdag

* Region Midtjylland
	+ Udfordringer - og YL indsats - i forhold til rekruttering til Lægevagten
	+ Varslede besparelser i regionen
	+ Samarbejde med overlægerne i forhold til udarbejdelse af vejledninger til job-/rekrutteringsbeskrivelser
* Region Syddanmark
	+ På mødet den 14. december skal der vælges ny regional forperson idet Claus Bo Svenningsen stopper
	+ Ansættelse af ny sekretariatsmedarbejder
* Region Hovedstaden
	+ Forsøgsmæssig indførelse af regionale arbejdsgrupper i YLR-H
	+ Udfordringer med Optima og central vagtplanlægning

 **Pkt. 14 Indstilling af medlemmer til Arbejdsmiljøudvalget**

Sekretariatet har modtaget indstilling fra hhv. YLRS og YLRSj til deres vakante pladser i Arbejdsmiljøudvalget.

YLRS har på deres møde den 8. november 2023 valgt at indstille Frederik Glent-Sandal til deres vakante plads i udvalget.

Wafie Chahrour er på YLRSj’s generalforsamling den 15. november 2023 blevet indstillet til deres vakante plads i udvalget.

Ovenstående har været forelagt bestyrelsen via Lægedebatten. Der er ikke indkommet bemærkninger til de to indstillinger. De vil derfor begge blive nye medlemmer af Arbejdsmiljøudvalget.

Bestyrelsen tog orienteringen til efterretning.

**Pkt. 15 Indstilling af medlem til Speciallægeudvalget**

Sekretariatet har modtaget indstilling fra YLRS til deres vakante plads i udvalget.
Der afventes motiveret ansøgning og cv, hvorfor indstillingen vil blive drøftet på YLB mødet i januar.

**Pkt. 16 Indstilling af medlem til Uddannelsesudvalget**

Sekretariatet har modtaget indstilling af Jens Wehl fra YLRSj til Uddannelsesudvalget.

Kristine Søgaard Dahl, forperson for UU, har efter aftale med Helga Schultz valgt at godkende indstillingen af Jens Wehl som nyt medlem af Uddannelsesudvalget.

Bestyrelsen tog orienteringen til efterretning.

**Pkt. 17 Genudpegning af medlemmer til Almen Praksis- og Overenskomstudvalget**

Der er følgende genudpegninger pr. 1. december 2023 for en ny toårig periode for:

**Almen Praksisudvalget:** Jens Tilma (Region Nordjylland)

**Overenskomstudvalget:** Lillian Wedel Svendsen (Region Sjælland)

Begge medlemmer er blevet spurgt, om de er interesserede i at forsætte i det pågældende udvalg. Det vil de begge gerne. Forpersonerne for hhv. Almen Praksis- og Overenskomstudvalget er blevet informeret om genudpegningerne.

Ovenstående har været forelagt bestyrelsen til orientering via Lægedebatten. Der er ikke indkommet bemærkninger til genudpegningerne, og de vil derfor begge blive genudpeget for en ny toårig periode i udvalgene.

Bestyrelsen tog orienteringen til efterretning.

**Pkt. 18 Status på ekstern kommunikation**

Status på Yngre Lægers eksterne kommunikation fra den 24. oktober til den 28. november 2023 blev gennemgået.

**Pkt. 19 Kommunikationsmæssig opfølgning**

På baggrund af nærværende bestyrelsesmøde vil der kommunikationsmæssig blive fulgt op til repræsentantskabet.

**Pkt. 20 Eventuelt**

* Christina Neergaard Pedersen orienterede om, at hun fremadrettet vil bruge en dag om ugen som konsulent udenfor klinikken